CELEX: 62011TN0559
Language: mt
Date: 2011-10-21 00:00:00
Title: Kawża T-559/11: Rikors ippreżentat fil- 21 ta’ Ottubru 2011 — BytyOKD vs Il-Kummisjoni

14.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/17
            
         Rikors ippreżentat fil-21 ta’ Ottubru 2011 — BytyOKD vs Il-Kummisjoni
   (Kawża T-559/11)
   2012/C 13/36
   Lingwa tal-kawża: iċ-Ċek
   
      Partijiet
   
   
      Rikorrenti: Sdružení nájemníků BytyOKD.cz (Ostrava, ir-Repubblika Ċeka) (rappreżentant: R. Pelikán, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-deċiżjoni tal-Kummissjoni C(2011) 4927, tat-13 ta’ Lulju 2011, fil-kawża dwar għajnuna mill-Istat Nru SA.25076 (2011/NN) — Repubblika Ċeka, Privatizzazzjoni tal-kumpannija OKD a.s. mill-kumpannija Karbon Invest a.s;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv ibbażat fuq ksur, mill-Kummissjoni, tal-Artikolu 108(3) TFUE billi ma fetħitx proċedura ta’ investigazzjoni formali fis-sens tal-Artikolu 108(2) TFUE minkejja li, skont ir-rikorrenti, matul l-eżami preliminari hija ltaqgħet ma’ diffikultajiet serji fl-evalwazzjoni tal-kompatibbiltà tal-miżura eżaminata tar-Repubblika Ċeka mas-suq komuni. Billi għamlet hekk, il-konvenuta ċaħħdet lir-rikorrenti mid-drittijiet proċedurali tagħha, li kienu jkunu ggarantiti fil-kuntest ta’ proċedura ta’ investigazzjoni formali, skont l-Artikolu 8(2) TFUE.